ምክር ቤቱ በአስቸኳይ ጉባኤው አዲስ የስራ አስፈፃሚ አባላት ሹመትን ያፀድቃል
የትግራይ ክልል ምክር ቤት ጥር 2 ቀን 2010 ዓመተ ምህረት 5ኛ ዘመን 3ኛ አስቸኳይ ጉባኤውን እንደሚያካሄድ ተገልጿል።የምክር ቤቱ የህዝብ ግኑኝነት እና ኮንፍረንስ አገልግሎት ዳይሬክተር አቶ ሙሉጌታ ታረቀኝ  ለዋልታ ቴሌቪዥን እንደተናገሩት  ምክር ቤቱ በአስቸኳይ ጉባኤው አዲስ የተመረጡትን  የክልሉን መንግስት የስራ አስፈፃሚ አባላት ሹመት ያጸድቃል።የህዝባዊ ወያነ ሓርነት ትግራይ /ህወሓት/ ስራ አስፈፃሚ ኮሚቴ በቅርቡ ያካሄደውን ስር ነቀል ግምገማ፣ ሂስና ግለ ሂስን ተከትሎ ዘጠኝ አባላት ያሉት የድርጅቱን ስራ አስፈጻሚ ኮሚቴ አባላት ምርጫን ማካሄዱ ይታወቃል።በዚህ አዲስ ምደባ መሰረትም የህወሓት ሊቀመንበር ዶ/ር ደብረፅዮን ገብረሚካኤልን ጨምሮ ዶ/ር አዲስዓለም ባሌማ እና ወ/ሮ ኬሪያ ኢብራሂም በክልሉ እንዲሰሩ የተመደቡ ናቸው።አቶ ዓለም ገብረዋህድ እና አቶ ጌታቸው ረዳ በህወሓት ፅህፈት ቤት እንዲሁም ወ/ሮ ፈትለወርቅ ገብረእግዚአብሄር፣ አቶ አስመላሽ ወልደስላሴ፣ ዶ/ር አብራሃም ተከስተ እና አቶ ጌታቸው አሰፋ በፌደራል ደረጃ እንዲሰሩ  ተመድቧል።ምክር ቤት በአስቸኳይ ጉባኤው የነዚህን  አዲስ የስራ አስፈፃሚ አባላት ሹመትን ያፀድቃል  ተብሏል፡፡